شەفەق نیوز/ سەرچەوەیگ ئەمنی وەرپرس، ئمڕوو شەممە،
خەوەردا لە تەقینەوەیگ لەناو مەکتەویگ سەربازی لە فڕۆکەخانەی ناودەوڵەتی بەغداد.
سەرچەوەگە خەوەردا ئاژانس شەفەق نیوز ک شەوەکی
ئمڕوو چشتیگ لەناوبەین کامپیگ ئاسمانی «عەلا» و تەیمانەی مەکتەو بەرسڤ خێرای سەربازی
لەناو فڕۆکەخانەی بەغداد تەقیەو.
سەرچەوەگە وتیش؛ هیچ زەخمداربوینیگ لە رووداوەگە
نەویەو، و هێزەیل دژە تەقەمەنیەگان دەسکردنە لێکۆڵینەوە ئەرا ئاشکراکردن هووکارەیل
تەقینەوەگە.
دویای ئەوە، سەرچەوەیگ تر وت: تەقینەوەگە لە تەقەمەنییگ
بویە و دڵرکەفتگە ئەگەر دەنگی بویە یا تەقەمەنی، و زەرەدەیلیگ لە تەیمانەی مەکتەوەگە
داگە.
ودیاریکرد ک هیچ فڕۆکەیگ ئەمریکی باڵ نەکردگە و
هیچ دویکەڵیگ بەرزەو نەویە جوور ئەوەگ لە بەشیگ لە ماڵپەڕەیل پەیوەندیە کۆمەڵایەتیەگان
باسی کریا.
